

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 321-01/25-01/01

URBROJ: 2133-16-3-25-1

Rakovica, 22. prosinca 2025.

Na temelju članka 69. stavka 4. Zakona o šumama (''Narodne novine'', broj 68/18, 115/18, 98/19, 32/20, 145/20, 101/23 i 36/24) te članka 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21- godina izdavanja VII, 12/21 - godina izdavanja VII, 7/22- godina izdavanja VIII i 3/23), Općinsko vijeće Općine Rakovica, na 8. sjednici, održanoj dana 22. prosinca 2025. godine, donosi

**PROGRAM**

**utroška sredstava šumskog doprinosa u 2026. godini**

**Članak 1.**

Ovim Programom utroška sredstava šumskog doprinosa utvrđuje se namjena korištenja i kontrola utroška sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) na području Općine Rakovica u visini 5% prodajne cijene proizvoda na panju.

**Članak 2.**

Sredstva šumskog doprinosa uplaćuju se na račun Proračuna Općine Rakovica.

**Članak 3.**

U Proračunu Općine Rakovica za 2026. godinu planirana su sredstva šumskog doprinosa u iznosu od 90.000,00 EUR.

Sredstva iz prethodnog stavka koristit će se za izgradnju i održavanje komunalne infrastrukture i to za:

- pojačano održavanje nerazvrstanih cesta u iznosu od 60.000,00 EUR

- projektnu dokumentaciju za izgradnju nogostupa u iznosu od 10.000,00 EUR.

- projektne dokumentacije za biciklističke staze u iznosu od 20.000,00 EUR

**Članak 4.**

Ovaj Program stupa na snagu osmog dana od dana objave u ''Službenom glasniku Općine Rakovica'', a primjenjuje se od 01. siječnja 2026. godine.

PREDSJEDNIK OPĆINSKOG VIJEĆA

Zoran Luketić, bacc.oec.