

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 334-01/25-01/01

URBROJ: 2133-16-3-25-1

Rakovica, 22. prosinca 2025.

Na temelju članka 20. stavka 1. Zakona o turističkoj pristojbi (''Narodne novine'', broj 52/19, 32/20 i 42/20) i članka 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21- godina izdavanja VII, 12/21 - godina izdavanja VII, 7/22- godina izdavanja VIII i 3/23), Općinsko vijeće Općine Rakovica, na 8. sjednici održanoj dana 22. prosinca 2025. godine, donosi

**PROGRAM**

**utroška sredstava turističke pristojbe za 2026. godinu**

**Članak 1.**

Programom utroška sredstava turističke pristojbe za 2026. godinu (u daljnjem tekstu: Program) raspoređuju se sredstva turističke pristojbe namijenjena poboljšanju uvjeta boravka turista na području Općine Rakovica.

**Članak 2.**

Općina Rakovica u Proračunu za 2026. godinu planira ostvariti prihod od turističke pristojbe u iznosu od 55.000,00 EUR.

**Članak 3.**

Sredstva iz članka 2. ovog Programa utrošit će se za poboljšanje uvjeta boravka turista na području Općine Rakovica, kroz provedbu programa razvoja turizma koje provodi Turistička zajednica područja Plitvičke doline, kao i za obnovu Starog grada Drežnika, i to:

1. za tekuće donacije Turističkoj zajednici područja Plitvičke doline za unapređenje uvjeta boravka turista, u iznosu od 35.000,00 EUR

2. za uređenje i sanaciju Starog grada Drežnika, u iznosu od 20.000,00 EUR

**Članak 3.**

Ovaj Program stupa na snagu osmog dana od dana objave u ''Službenom glasniku Općine Rakovica'', a primjenjuje se od 01. siječnja 2026. godine.

PREDSJEDNIK OPĆINSKOG VIJEĆA

Zoran Luketić, bacc.oec.