

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 320-01/25-01/01

URBROJ: 2133-16-3-25-1

Rakovica, 22. prosinca 2025.

Na temelju članka 49. stavka 4. Zakona o poljoprivrednom zemljištu (''Narodne novine'', broj 20/18, 115/18, 98/19, 57/22 i 136/25) te članka 24. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21- godina izdavanja VII, 12/21 - godina izdavanja VII, 7/22- godina izdavanja VIII i 3/23), Općinsko vijeće Općine Rakovica, na 8. sjednici održanoj dana 22. prosinca 2025. godine, donosi

**PROGRAM**

**korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Rakovica u 2026. godini**

**Članak 1.**

Ovim Programom utvrđuje se namjensko korištenje sredstava ostvarenih u 2026. godini od raspolaganja poljoprivrednim zemljištem u vlasništvu Republike Hrvatske na području Općine Rakovica i to s osnove zakupa i prodaje poljoprivrednog zemljišta.

**Članak 2.**

Prihod od raspolaganja poljoprivrednim zemljištem planiran je u Proračunu Općine Rakovica u 2026. godini u ukupnom iznosu od 26.500,00 eura i to na sljedeći način:

1. prihod od zakupa poljoprivrednog zemljišta u iznosu od 20.500,00 eura
2. prihod od prodaje poljoprivrednog zemljišta u iznosu od 6.000,00 eura

**Članak 3.**

Prihod od raspolaganja poljoprivrednim zemljištem utrošit će se na subvencije poljoprivrednicima u iznosu od 20.000,00 eura te 6.500,00 na održavanje poljskih puteva.

**Članak 4.**

Ovaj Program stupa na snagu osmog dana od dana objave u ''Službenom glasniku Općine Rakovica'', a primjenjuje se od 01. siječnja 2026. godine

PREDSJEDNIK OPĆINSKOG VIJEĆA

Zoran Luketić, bacc.oec.