

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 620-01/25-01/01

URBROJ: 2133-16-3-25-1

Rakovica, 22. prosinca 2025.

Na temelju članka 75. stavka 3. stavka 1. Zakona o sportu (''Narodne novine'', broj 141/22) te članka 24. stavka 1. Statuta Općine Rakovica (''Službeni glasnik Općine Rakovica'', broj 11/20 - godina izdavanja VI, 11/21 – godina izdavanja 12/21 - godina izdavanja VII, 7/22 - godina izdavanja VIII i 3/23), Općinsko vijeće Općine Rakovica na svojoj 8. sjednici održanoj dana 22. prosinca 2025. godine donosi

**PROGRAM**

**Javnih potreba u sportu Općine Rakovica za 2026. godinu**

**Članak 1.**

Programom javnih potreba u sportu Općine Rakovica za 2026. godinu (u daljnjem tekstu: Program) utvrđuju se aktivnosti, poslovi i djelatnosti u sportu od značaja za Općinu Rakovica i to za:

* poticanje i promicanje sporta
* provođenje sportskih aktivnosti djece i mladeži
* djelovanje sportskih udruga
* sportsko-rekreacijske aktivnosti građana
* sportska natjecanja
* izgradnja i održavanje sportskih objekata
* nabava sportske opreme

**Članak 2.**

Sredstva za provedbu ovog Programa planiraju se u Proračunu Općine Rakovica za 2026. godinu kako slijedi:

|  |  |  |
| --- | --- | --- |
| PROGRAM | PLANIRANA SREDSTVA (EUR) | IZVOR FINANCIRANJA |
| Tekuće donacije sportskim klubovima i udrugama | 51.500,00 | Opći prihodi i primici - porezi |
| Izgradnja malonogometnog igrališta | 363.893,75 | Pomoći iz državnog proračuna |
| **UKUPNO:** | **415.393,75** |  |

**Članak 3.**

Raspored sredstava za djelovanje sportskih klubova i udruga provest će se putem javnog poziva, a samo u iznimnim slučajevima izravno, sukladno važećim propisima, o čemu će se sa korisnicima financijskih sredstava sklopiti Ugovor.

**Članak 4.**

Ovaj Program stupa na snagu osmog dana od dana objave u “Službenom glasniku Općine Rakovica“, a primjenjuje se od 01. siječnja 2026. godine.

PREDSJEDNIK OPĆINSKOG VIJEĆA

Zoran Luketić, bacc.oec.